Там сваякі палітвязняў апранулі ланцужкі з замацаванымі партрэтамі зняволеных і, узяўшыся за рукі, заспявалі малітвы. У лічаныя секунды да ўдзельнікаў акцыі падбег намеснік кіраўніка мінскай міліцыі Ігар Яўсееў і ў грубай форме загадаў разысціся. Прысутныя паклалі партрэты на прыступкі помніка арханёлу Міхаілу, што знаходзіцца ля касцёла, аднак, не сыйшлі. Міліцыя і спецназаўцы, якіх выклікаў на дапамогу Яўсееў, удзельнікаў акцыі не краналі, але прыгразілі арыштаваць Людмілу Мірзаянаву, маці Фёдара Мірзаянава, якая адзіная не зняла з сябе партрэт сына. Жанчына была вымушаная шукаць паратунку ў касцёле, які пакінула праз чорны выхад у суправаджэнні бацькоў зняволенага маладафронтаўца Эдуарда Лобава і маці экс-кандыдата ў прэзідэнты Андрэя Саннікава, Алы Саннікавай. Спецназаўцы не рызыкнулі арыштоўваць усю групу людзей, аднак яшчэ нейкі час знаходзіліся ў касцёле і сачылі за іншымі ўдзельнікамі акцыі. Тым не менш, гэты інцыдэнт не перапыніў супольную малітву, якая традыцыйна скончылася спяваннем гімну “Магутны Божа і воклічамі “Жыве Беларусь!.